《九日登絓月兰若忆郑二宣》
明代·林鸿

微霜初下越王城，衰病逢秋也自轻。
九日登临多纵醉，百年感慨独钟情。
断蝉野寺黄花晚，远树江天白雁晴。
却忆浮丘炎海上，懒题诗句寄同声。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。